CELEX: 32007R0560
Language: sl
Date: 2007-05-23
Title: Uredba Komisije (ES) št. 560/2007 z dne 23. maja 2007 o spremembi Uredbe (ES) št. 883/2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja

24.5.2007   
            
            
               SL
            
            
               Uradni list Evropske unije
            
            
               L 132/31
            
         
      UREDBA KOMISIJE (ES) št. 560/2007
   z dne 23. maja 2007
   o spremembi Uredbe (ES) št. 883/2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 63(8) Uredbe,
   ob upoštevanju naslednjega:
   
               (1)
            
            
               V skladu s členom 63(1) Uredbe (ES) št. 1493/1999 je mogoče – kolikor je potrebno, da se omogoči izvoz proizvodov iz členov 1(2)(a) in (b) navedene uredbe na podlagi cen za te proizvode na svetovnem trgu in v okviru sporazumov, sklenjenih v skladu s členom 300 Pogodbe – razliko med navedenimi cenami in cenami v Skupnosti kriti z izvoznim nadomestilom.
            
         
               (2)
            
            
               Lahko se določijo izvozna nadomestila, ki bodo zmanjšala konkurenčno razliko med izvozom Skupnosti in tretjih držav. Izvoz Skupnosti v nekatere bližnje namembne države in v tretje države, ki proizvodom iz Skupnosti priznavajo preferencialni uvozni režim, je trenutno v posebno ugodnem konkurenčnem položaju. Zato je treba izvozna nadomestila za navedene namembne države ukiniti.
            
         
               (3)
            
            
               Uredbo Komisije (ES) št. 883/2001 (2) je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Priloga IV k Uredbi (ES) št. 883/2001 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. maja 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 1791/2006 (UL L 363, 20.12.2006, str. 1).
   
      (2)  UL L 128, 10.5.2001, str. 1. Uredba, kakor je bila nazadnje spremenjena z Uredbo (ES) št. 2016/2006 (UL L 384, 29.12.2006, str. 38).
   
      PRILOGA
      V Prilogi IV k Uredbi (ES) št. 883/2001 se besedilo pod naslovoma „Cona 3“ in „Cona 4“ nadomesti z naslednjim:
      
         „Cona 3: Vzhodna Evropa in države Skupnosti neodvisnih držav
         Armenija, Azerbajdžan, Belorusija, Gruzija, Kazahstan, Kirgizistan, Moldavija, Rusija, Tadžikistan, Turkmenistan, Ukrajina, Uzbekistan.
         Cona 4: Zahodna Evropa
         Islandija, Norveška“